
Ankoatr’izay voalaza manokana, ny Soratra Masina rehetra ato dia nalaina avy tamin’ny Ny Baiboly Tenin’Andriamanitra.

Voaron’ny lalana iraisam-pirenena ho an’ny zon’ny mpamorona. Ny fampiasana na famerenana na ampahany ihany amin’ity boky ity aza, dia tsy maintsy hahazoana alalana avy amin’ny mpamoaka azy.







		
			
Toko 1



			
Fankalazana Fanomezana Anarana



			Ny fety fanomezana anarana dia fanao mahazatra aorian‟ny fahaterahan‟ny zaza iray. Tena mpitandrina ny fomba amam-panao be ny fianakaviana sasany ka manaraka ny fombafomba rehetra momba ny andro sy fotoana. Ny andraikitry ny Pastora amin‟ny ankapobeny, dia ny mampiditra ny fijery ara-baiboly sy ara-panahy amin‟io fotoana io. Mazava ho azy, fa azo atao izany araka izay fangatahana sy fanomezan-dalan‟ny fianakaviana ihany. 

			1. 	VAVAKA FANOKAFANA 

			2. 	FIANKOHOFANA : Avia ry mino  

Avia ry mino

Avia ry mino

Avia ry mino

Kristy no Tompo




Fa Izy Irery no mendrika

Fa Izy Irery no mendrika

Fa Izy Irery no mendrika

Kristy no Tompo




John Francis Wade



			 3. 	ANTON’NY FOTOANA  

			Tafavory eto isika androany miaraka amin-drahalahy sy anabavy, Atoa sy Rtoa…(ny anarampianakavian‟ireo Ray aman-dreny)…noho ireto antony roa ireto: 

			i. Hifaly amin’ny zavatra nataon’Andriamanitra ho azy ireto sy 

			ii. Hanome  anarana ny zanany vao teraka. 

			 Ny Baiboly no fototr‟izay rehetra ataontsika eto, noho izany dia Soratra Masina androany dia:  

			Lioka 1: 57-64 

			Ary tonga ny andro hahaveloman’i Elizabeta, dia niteraka zazalahy izy. Ary ny niara-monina taminy sy ny havany nandre fa efa nohalehibiazin’ny Tompo ny famindram-pony taminy; dia niara-nifaly taminy ireo.   

			Ary tamin’ny andro fahavalo dia tonga hamora ny zaza izy, ka efa saiky hataony hoe Zakaria araka ny anaran-drainy ny anarany. Fa ny reniny namaly ka nanao hoe: Tsy izany, fa hatao hoe 

			Jaona izy. Fa hoy izy ireo taminy: Tsy misy na dia iray akory aza amin’ny havanao izay manana izany anarana izany. Ary nanao baikon’ny moana tamin’ny rainy iry ireo, izay tokony ho tiany hatao anarany.   

			Ary nangataka fàfana izy ka nanoratra hoe: Jaona no anarany. Dia gaga avokoa izy rehetra. Ary dia nisokatra niaraka tamin’izay ny vavany, ka afaka niteny ny lelany; dia niteny izy ka nidera an’Andriamanitra. 

			Araka ny fanao taloha dia antsointsika ny rain‟ny zaza hanome ny anarana izay efa niriny homeny  ny zaza sy ny dikan‟izany anarana izany. 

			4. NY FAOMEZANA ANARANA ATAON’NY RAY. Mitsangana ilay ray dia milaza ny anarana fenon’ ny zaza sy ny dikan’ilay anarana. 

			5. 	FANAMBARANA, FANAMASINANA SY FAMPIORENANA NY ANARAN’NY ZAZA 

			i.	Raisin‟ny mpanompon‟Andriamanitra ilay zaza, mangataka ny rehetra hitsangana izy hiaraka hiombom-bavaka aminy ho an‟ilay zaza. 

			ii.	Mivavaka sady mametra-tanana  amin‟ilay zaza ny mpanompon‟Andriamanitra, dia  manosotra diloilo azy. 

			6. 	VAVAKA 

			NY MPANOMPON’ANDRIAMANITRA: Ray o, amin’ny anaran’i Jesosy Ilay Zanakao Lahitokana, dia misaotra anao izahay noho ny anarana izay nomenao androany. Amasininay io anarana io, ary ambaranay fa ity zaza ity dia antsoina hoe…(ny anaran’ilay zaza)… Manomboka androany dia hiaina sy hitombo araka izany anarany izany izy.  

			Ny mpanompon‟Andriamanitra eto dia milaza ilay anarana sy mivavaka ho an‟ilay zaza mba hahatratra ny tanjon‟ny anarany izy. (Ohatra: Jaona dia midika hoe: „Andriamanitra Mpamindra fo‟, Hamindra fo mandrakariva amin‟ity zaza ity anie Andriamanitra‟). 

			NY MPANOMPON’ANDRIAMANITRA:  	Manosotra diloilo ity zaza ity aho mba ho endriky ny Fanahy Masina, mba hiaina eo ambanin‟ny fitarihin‟ny Fanahy Masina sy ny heriny anie izy, amin‟ny androny hetra. Amen 

			7. 	HIRA: Ranon’oram-pitahiana

Hisy ranon’oram-pitahiana:

Izay no fampanantenan’Andrimanitra

Hisy fotoana famelombelomana

indray

Izay arotsaky ny Mpamonjy avy any

ambony




			Fiverimberenana 

Ranon’oram-pitahiana

Ranon’oram-pitahiana

Nyranon’oran’ny famindrampo

no angatahitsika hirotsaka

Ny ranon’orana no

iangaviantsika



Daniel W Whittle

			8. 	NY TSO-DRANO HO AN’ILY ZAZA  

			NY MPITANDRINA: Ray o, misaotra anao indrindra izahay ny amin’ny fanomezanao izay tsara sy tanteraka, dia ny fiainana. Misaotra ny amin’ny fitahianao ity ankohonana ity ka nanome azy ity zaza ity. Foanako, fafako, ary hafototro sy akisako ny ozona rehetra sy ny fanantenan’ny fahavalo mikasika ny fiainan’ity zaza …(ny anaran’ny zaza)… 	Harodako izay rindrin’ny fanoherana sy fanakanana, sy fanelingelenana natsangana hanohitra ny fiainan’ity zaza ity. Apetrako /Tereko hotanteraka ny sitrapon’Andriamanitra hanohitra izay rehetra fikasana, faniriana sy hevitry ny fahavalo amin’ny fiainanao. 

			 	Manonona ny fitahian’Andriamnitra aho ho amin’ny fiainanao 

			 	My fahasoavana sy fankasitrahan’Andriamanitra no anjaranao mandritry ny andronao rehetra.  

			 	Ho fitahiana ho an’ny ray aman-dreninao anie ianao.  

			 	Ho fitahiana ho an’ny mpiara-belona aminao anie ianao.  

			 	Ho tonga amin’izay tanjona nataon’Andriamanitra ho anao anie ianao. Amin’ny anara-maherin’i Jesosy. Amen. 

			 9.	FANONTANIANA AMIN’NY RAY AMANDR-RENINY.  

			NY MPITANDRINA: Manaiky ve ianareo hitaiza ity zaza ity amin‟ny lalan‟ny Tompo mba tsy hiala amin‟izany mandrapahalehibeny?  

			 	Araka ny Deoteronomia 6:7, dia manaiky ve ianareo  “hampianatra azy ny 

				Tenin‟Andriamanitra  na mipetraka ao an-trano ianao na mandeha eny an-dalana, na mandry na mifoha?” 

			RAY:   Eny tompoko. 

			RENY:   Eny tompoko. 

			RAY SY RENY: Eny tompoko 

			NY MPITANDRINA:  Amen!  Aleo isika hitehaka ho azy ireto.  (Averiny amin‟ny ray aman-dreniny ilay zazakely.) 

			10.	HIRA: Ho an’Andriamanitra ny Voninahitra.  

Ho an’Andriamanitra

ny Voninahitra,

Mahafatra-po ny nataony

Tia loatra izao tontolo izao Izy

Ka nomena antsika ny Zanany

Izay nanolotra ny ainy

ho valin’ny otantsika

Izay nanokatrany varavaran’ny

fiainana

Mba hafahan’ny rehetra miditra




Fiverimberenana

Derao ny Tompo! Derao ny

Tompo!

Avelao hahare ny feony

tontolo izao

Derao ny Tompo! Derao ny

Tompo!

Avelao ny olona hifaly

Andaohanatona

an’Andriamanitr

alalan’i Jesosy Zanany

Ka hanome voninahitra Azy

Fa mahafatra-po ny nataony

Fanny Crosby (1875)





				 

			11. FANOLORANA FANOMEZANA NY MPITANDRINA: Eny ary fa nataontsika toy ny natao tamin‟i teraka Jesosy, tonga ny olon-kendry avy any atsinana nitondra fanomezana. Dia horaisintsika ireo fanomezana izay nomanina ho an‟ity zaza ity.  

			12. VAVAKA FAMARANANA


		
			
Toko 2



			
Fety Fanoloran-Jaza



			Ny Fety fanoloran-jaza dia mitovy amin‟ny Fety Fanomezana Anarana. Matetika dia mandritra nyfotoambavaka any am-piangonana no anaovana azy ity. 

			Ny fanoloran-jaza dia atao aorian‟ny fahaterahany avy hatrany. Ny andraikitry ny pastora mandritra ny Fanoloran-jaza dia mivavaka ho an‟ilay zaza sy manolotra hoan‟ny Tompo. Atao ity amin‟ny fanantenana fa rehefa tonga taona ny zaza dia izy ihany dia hanao izay hamantarany an‟I Jesosy Kristy ho Tompony   

			Manolotra ny zaza ho eo ambany fiahian‟ny Tompo ny Pastora sy manome ny anarany sy ireo dikany amin‟io fivoriam-bavaka io. 

			1. 	FANDRAISANA NY FIANAKAVIANA EO AMIN’NY 

			ALITARA (Ny pastora tompon-toerana no manolotra ny fianakaviana amin‟ny mpivavaka). 

			2.  	ANTON’NY FOTOANA  

			NY MPITANDRINA: Tafavory eto isika androany miaraka amin-drahalahy sy anabavy, Atoa sy Rtoa…(ny anarampianakavian‟ireo Ray aman-dreny)…noho ireto antony telo ireto: 

					i. Hifaly amin‟ny zavatra nataon‟Andriamanitra ho azy ireto sy,                                                                                                                    

					ii.  Hanomezana anarana ity zaza vao teraka ity sy          

					iii. Hanolorana ny zaza ho an‟ny Tompo. 

			 NY MPITANDRINA: Araka ny fampianaran’ny Baiboly dia angatahintsika izao ny Rain‟ny zaza hanome antsika  ny anaran‟ny zaza sy izay dikany.  

			3.  	MANGTAKA NY RAINY MBA HANOME NY ANARAN’NY 

			ZAZA [Milaza ny anarana fenon’ ny zaza sy ny dikan’ilay anarana ilay ray..] 

			4. FANAMBARANA , FANAMASINANA SY FAMPIORENANA NY ANARAN’NY ZAZA 

			
					Raisin‟ny mpanompon‟Andriamanitra ilay zaza, mangataka ny rehetra hitsangana izy hiaraka hiombom-bavaka aminy ho an‟ilay zaza. 

					 Mivavaka sady mametra-tanana amin‟ilay zaza ny mpanompon‟Andriamanitra, dia  manosotra diloilo azy.  

			

			5. 	VAVAKA 

			NY MPITANDRINA:  Ray o, amin’ny anaran’i Jesosy Ilay Zanakao Lahitokana, dia misaotra anao izahay noho ny anarana izay nomenao androany. Amasininay izany anarana izany, ary ambaranay fa ity zaza ity dia antsoina hoe…(ny anaran’ilay zaza)… Manomboka androany dia hiaina sy hitombo araka izany anarany izany izy.  

					Ny mpanompon‟Andriamanitra eto dia milaza ilay anarana sy mivavaka ho an‟ilay zaza mba hahatratra ny 		tanjon‟ny anarany izy. (Ohatra: Jaona dia midika hoe: „Andriamanitra Mpamindra fo‟, Hamindra fo mandrakariva 		amin‟ity zaza ity anie Jehovah Andriamanitra‟). 

			 6.  	VAVAKA FANGATAHAM-PITAHIANA HO AN’ILAY ZAZA 

			NY MPITANDRINA:  Ray o, misaotra anao indrindra izahay ny amin‟ny fanomezanao izay tsara sy tanteraka, dia ny fiainana. Misaotra ny amin‟ny fitahianao ity ankohonana ity ka nanome azy ity zaza ity. Akisako ny ozona rehetra sy ny fanantenan‟ny fahavalo mikasika ny fiainan‟ity zaza …(ny anaran‟ny zaza)… 

					Harodako izay rindrin‟ny fanakanana natsangana hanohitra ny fiainan‟ity zaza ity. Apetrako /Tereko hotanteraka ny sitrapon‟Andriamanitra hanohitra izay rehetra hevitr‟i satana amin‟ny fiainan‟ity zaza ity. 

					Manonona ny fitahian‟Andriamnitra aho ho amin‟ny fiainanao 

					My fahasoavana sy fankasitrahan‟Andriamanitra no anjaranao mandritry ny andronao rehetra.  

					Ho fitahiana ho an‟ny ray aman-dreninao anie ianao.  

					Ho fitahiana ho an‟ny mpiara-belona aminao anie ianao.  

					Hatratra izay tanjona nataon‟Andriamanitra ho anao anie ianao. Amin‟ny anara-maherin‟i Jesosy.  Amen.  

		


		
			
Toko 3



			
Batisan’ny Rano



			Batisan’ny Rano dia tena marika ara-panahy ngezabe amin‟ny fiainan‟ny Kristiana tsirairay avy. Iray amin‟ireo lalana vitsivitsy izay antenaina hataon‟ny Kristiana rehetra.  Antenaina fa ny pastera dia hiezaka hahatonga ny Kristiana iadidiany ho vita Batisa ara-dalana. Zava-dehibe koa ny ananana fahatakarana tsara ny hevitra ara-baiboly sy ara-panahin‟ny batisa. Ny Batisan‟ny Rano dia taterahin‟ny olona voatendry hanatanteraka izany. 

			TOROLALANA HO AN’NY OLONA                    HATAOA BATISA: 

			1.	Na lehilahy na vehivavy dia tsy tokony hanao na akanjo anatiny na tapany ambany fotsiny ihany . 

			2.	Tsy mahazo mitondra akanjo filomanosana. 

			3.	Tsy mahazo mampiseho tratra na lehilahy na vehivavy . 

			4.	Mitafy tanteraka ny vehivavy. 

			 TOROLALANA HO AN’NY MPANAO BATISA: 

			1. Tsy mahazo mampiseho tratra na manao tapany ambany fotsiny ny mpanao batisa, fa tsy maintsy manao akanjo manontolo sy ara-dalana. 

			TORO-LALANA HO AN’NY FANATSOBOHANA: 

			1.	Asaina mitazona ny fofon’ainy sy mikipy ny atao batisa. 

			2.	Ny mpanao batisa dia manohana ilay olona amin’ny tanany iray ao amin’ny lamosiny ary mametraka ny iray kosa eo amin’ny handriny. Ny mpanao batisa dia manatsoboka manontolo ilay olona ao anaty rano dia mampakatra azy indray. 

			1. 	VAVAKA FANOKAFANA 

			2. 	ANTON’NY BATISA 

			NY MPITANDRINA: Tafavory eto isika androany hanao batisa ireo mpino ireto arak any Tenin‟Andriamanitra. Ny fototry ny batisa dia:  

			i.	Fankatoavana ny Tenin‟Andriamanitra. 

			ii.	Anisan‟ny zavatra takiana ataon‟ny olona aorian‟ny fahateraham-baovao io. (Asa 8:3638). 

			iii.	Fanamarihana amin‟ny hita maso izay zavatra niseho tao amin‟ny ara-panahy.  (Kolosiana 2:12). 

			iv.	Mba hahatanteraka ny fahamarinana. 

			 NY SORATRA MASINA VAKIANA: 

			(i) Marka 16:16 

			Izay mino sy atao batisa no hovonjena; fa izay tsy mety mino no hohelohina. 

			 (ii) Asa 10:47,48 

			Moa misy olona mahazo mandrara ny rano tsy hanaovana batisa ireo, izay efa nandray ny Fanahy Masina tahaka antsika koa? Dia nasainy natao batisa amin’ny anaran’i Jesosy Kristy izy... 

			(iii) Asa 8: 36-38 

			Ary raha nandeha teny an-dalana izy, dia tonga teo amin’izay nisy rano; ary hoy ilay tandapa: Indro rano, ka inona moa no misakana ahy tsy hatao batisa? Dia hoy Filipo: raha mino amin’ny fonao rehetra ianao, dia azo atao ihany. Ary namaly izy ka nanao hoe: Mino aho fa Kristy no Zanak’Andriamanitra …ary izy roa lahy, dia Filipo sy ilay tandapa, nidina ho eo amin’ny rano; dia nataony batisa izy. 

			(iv) Kolosiana 2:12 

			Fa niara-nilevina taminy ianareo tamin’ny batisa, izay niarahanareo natsangana taminy koa noho ny finoana ny asan’Andriamanitra, izay nanangana Azy tamin’ny maty. 

			(v) Matio 3:15-16 

			... Ekeo ihany ankehitriny, fa izao no mety amintsika hahatanteraka ny fahamarinana rehetra. Ka dia nekeny Izy. Ary raha vao natao batisa Jesosy, dia niakatra avy teo amin’ny rano niaraka tamin’izay Izy; ary, indro, nisokatra taminy ny lanitra, ary hitany ny Fanahin’Andriamanitra nidina... 

			3. 	FANONTANIANA APETRAKA AMIN’ILAY ATAO BATISA: 

			i.	Efa nateraka indray ve ianao? 

			ii.	Efa nandray an‟I Kristy ho Mpamonjy ny tenanao manokana 	ve ianao?

			iii. Mino ve ianao fa maty ho anao teo amin‟ny hazofijaliana 	Jesosy ary nitsangana tamin‟ny maty indray? 

			iv. Mino ve ianao fa hiverina indray Jesosy Kristy ary haka ny fiangonany miaraka Aminy?   

			(Raha misy fanontaniana iray omeny valiny „Tsia‟, dia ajanona avy hatrany fanaovana Batisa):  Ajanony avy hatrany ny fanaovana Batisa): Tariho  izy hanaiky an‟I Kristy ho Mpamonjy azy.  Azonao tohizana ny Batisa raha tena nandray ny Tompo ho Mpamonjy azy tamin‟ny fony tokoa izy) 

			4.	MIDIRA ANATY RANO MIARAKA AMIN’ ILAY OLONA ATAO BATISA.  

			5.	TARIHO HANAO IRETO FANEKEM-PINOANA MANARAKA IRETO ILAY OLONA ATAO BATISA:  

			
					Efa nateraka indray aho. Mino aho fa maty ho ahy Jesosy ary ary nitsangana tamin‟ny maty tamin‟ny andro fahatelo. 

					Amin‟ny finoana no anekeko fa voasasa tamin‟ny ran‟I Jesosy avokoa ny otako rehetra. 

					Mino aho fa voasoratra ao amin‟ny Bokin‟ny Fiainana ny anarako. 

					Miandrandra sy sady manantena aho izao ny fiverenan‟ny Tompoko sy Mpamonjiko, Jesosy Kristy, Izay ho avy eny amin‟ny rahon‟ny lanitra haka ny Azy.    

					Ary amin‟ny fidinako anaty ity rano ity dia mampitovy ny tenako aho amin‟ny fahafatesana sy fandevenana an‟i Jesosy Kristy. Ary amin‟ny fiakarako avy anaty rano, dia mampitovy ny tenako aho amin‟ny fitsanganan‟ny Tompo tamin‟ny maty. 

					Atao batisa aho izao mba hahatanteraka ny fahamarinana rehetra toy izay nataon‟ny Tompoko koa. 

			

			6.	ASITRIHO MANONTOLO ANATY RANO ILAY OLONA ATAO BATISA (Ataovy azo antoka fa nasitrika manontolo izy. Teneno izy hihazona ny fofon‟ainy sy hanapina ny orony mandritra ny fanitrihana azy.) 

			7.	VAVAKA REHEFA AVY NISOLO ILAY OLONA  

			8.	FOTOAM-BAVAKA FIANKOHOFANA SY FISAORANA FOHY  

			9.	VAVAKA FAMARANANA  

